stanford-oval/wikipedia huggingface dataset:
Rust (ohjelmointikieli)
Ympäristö > Kielen asennus

Rust-projekti käyttää rustin asentamiseen rustup-työkalua, joka asentaa kohdeympäristöön virallisia kanavia pitkin julkaistun rust-version. Se toimii kaikissa rust-kielen tukemissa käyttöjärjestelmissä, mukaan lukien Windows.
Ympäristö > Pakettien asennus

Rust käyttää kirjastojen ja valmiiden rust-ohjelmien hallintaan Cargo-paketinhallintaa, joka perustuu Rubyn Bundler-paketinhallintaan. Cargo asentaa crate-ohjelmistopaketit crates.io-verkkopalvelusta. Cargo toimii myös työvälineenä rust-ohjelmien rakentamiseen, korvaten historiallisen maken. lähde?
Ympäristö > Testaaminen

Cargo helpottaa automaattista testaamista ajamalla kaikki tietyllä tavalla määritellyt testit komennolla cargo test. Yksi tapa on kirjoittaa testit kuhunkin lähdetiedostoon #[cfg(test)]-attribuutilla merkittyyn tests-moduuliin, jossa testifunktioille annetaan attribuutti #[test]. Toinen tapa on luoda tests-kansio, jonka kaikki lähdetiedostot tulkitaan testeiksi eikä osaksi laatikkoa. Tämä kansio on tarkoitettu kirjaston testaamiseen integroivalla tavalla. Testifunktiot käyttävät yleensä makroja kuten assert!, assert_eq! ja assert_ne!, mutta testin läpäisyä voi edustaa myös Ok(()) (ja virhettä Err(virhe)). Normaalisti panic!-kutsu tarkoittaa, ettei testiä läpäisty – päinvastaisessa tilanteessa käytetään attribuuttia #[should_panic(expected = "osa virheviestiä")].
Historia

Ohjelmointikieli-insinööri Graydon Hoare aloitti rustin kehittämisen vuonna 2006. Hoare esitteli rustia työnantajalleen Mozilla-säätiössä, jonka jälkeen Mozilla perusti tiimin toteuttamaan rustilla tehdyn selainmoottorin, Servon.
Steve Klabnik tunnistaa rustin historiassa neljä aikakautta: henkilökohtainen (2006–2010), Graydonin vuodet (2010–2012), tyyppijärjestelmävuodet (2012–2014) ja julkaisuaika (2015 – toukokuu 2016). Kieltä kehitettäessä lähestymistapa on Klabnikin mukaan ollut empiirinen iteraatio, jossa implementoitujen ominaisuuksien toimivuus kokeillaan ennen niiden hyväksymistä. lähde?
Rust 1.0.0 julkaistiin 15. toukokuuta 2015. Julkaisuvuonna rustc-kääntäjän toteutuksessa oli 1 410 osallistujaa. Hoare käytti rustin toteuttamiseen aluksi OCamlilla kirjoitettua tulkkia. Nykyisin rust on kirjoitettu rustilla.
Esimerkki

Hello world -ohjelma.
// main.rs
// Ajo alkaa main-funktiosta.
fn main() {
    // println-makro kirjoittaa stdout:iin.
    println!("Hei, Wikipedia!");
}
// $ rustc main.rs
// $ ./main
// > Hei, Wikipedia!
Yhteisö

Klabnikin mukaan projektissa pidetty tärkeänä itse kielen ominaisuuksien lisäksi ekosysteemiä, työkaluohjelmia, vakautta ja yhteisöä. Rust-yhteisössä tärkeitä ovat myös käytöskoodi, inhimillinen käytös ja turhan työn automaatio. Rust-projektin koodirepositorio tervehtii automaattisesti uusia toteuttajia, ja muutokset koodikantaan valitaan formalisoidun automaation avulla, jotta vältytään sosiaalisilta ristiriitatilanteilta. lähde?
Rust-koodia käyttävät muun muassa:
Firefox-selain
Dropbox
Cloudflare, sen Pingora-palvelinohjelma
Tor-anonyymiverkkoalusta
npm-paketinhallinnan pakettirekisteri
Facebook, Rust Foundationin jäsen vuodesta 2016
Linux (ydin) versiosta 6.1 alkaen
Android versiosta 12 alkaen
Vuonna 2024 Google on rahoittanut Rust Foundation -säätiötä miljoonalla dollarilla. Rahoitus on merkitty C++:n ja Rustin yhteensopivuuteen "Interop Initiative" -projektiin.
Aiheesta muualla

The Rust Programming Language -kirjan nettiversio (englanniksi)
Virallinen rust-asennustyökalu rustup (Windows, Linux, Unix) (englanniksi)
Rust-leikkikenttä Rust Languagessa Kokeile Rust-kieltä selaimellasi (englanniksi)
Rust-leikkikenttä integer32.com:issa Kokeile Rust-kieltä selaimellasi (englanniksi)
Dunham, E: Rust 101 Käytännön johdatus Rustiin Australaasian Linux-konferenssissa. (webm-video) Wikimedia Commons. (englanniksi)
Ilmainen MOOC-kurssi, jossa opetellaan Rust-ohjelmointikielen perusteet (englanniksi)
| n k Yleisimmät ohjelmointikielet |
| --- | --- |
Tuotantokäytössä:  Ada  APL  Assembly  AWK  C  C++  C#  COBOL  Dart  Delphi  Eiffel  Erlang  Forth  Fortran  Go  Java  JavaScript  Kotlin  Lisp  Lua  Objective-C  Pascal  Perl  PHP  PostScript  Python  R  Ruby  Rust  Smalltalk  Swift  Tcl  TypeScript  Visual Basic 
Akateemiset:  CLU  Haskell  Logo  ML  OCaml  Prolog  Scheme 
Historialliset:  ALGOL  BASIC  Modula-3  MUMPS  Plankalkül  PL/I  Simula 
Luettelo yleisimmistä ohjelmointikielistä
| --- | --- |
Auktoriteettitunnisteet: Kansalliset :  Saksa  Israel  Yhdysvallat
White Flame

| White Flame |
| --- | --- |
 White Flame Tampereen klubilla 2012.
Tiedot
Toiminnassa:  2002–
Tyylilaji:  Rock, hard rock
Kotipaikka:  Tampere, Suomi
Laulukieli:  englanti
Jäsenet:  Vince Anthon Sammye Jony
Aiheesta muualla
Kotisivut
Infobox OKNimi-testi OK: 
White Flame on suomalainen rockyhtye, joka esittää musiikkiaan englanniksi. Yhtyeen muodostavat laulaja Vince, kitaristi Anthon, basisti Sammye sekä rumpali Jony.
Historia > 2006–2008: Yesterday's News

White Flame teki marraskuussa 2006 kahden vuoden ja kahden albumin levytyssopimuksen indie-yhtiö North & Southin kanssa.
White Flamen kappale ”Kill The Radio”, josta on myös tehty musiikkivideo, joutui Yhdistyneessä kuningaskunnassa osittaiseen soittokieltoon MTV-musiikkikanavalla. Kappale arvostelee radioiden soittolistoja. Suomessa ”Kill The Radio” nousi virallisen singlelistan ykköseksi viikolla 26/2007.
Yhtyeen esikoisalbumi Yesterday’s News julkaistiin 22. elokuuta 2007. Sen ovat tuottaneet Hanoi Rocksinkin takaa tunnetun Major Leidén Productionsin Hannu Leidén ja Petri Majuri. Albumilla on 13 kappaletta, joista ”Swimsuit Issue Centerfoldilla” vierailee Michael Monroe. Euroopassa Yesterday’s News julkaistiin 7. marraskuuta 2008 yhteistyössä Twilight Distributionin ja Sonyn kanssa. Singlen ”Hour of Emptiness” musiikkivideo tehtiin yhteistyössä Star Wreck: In the Pirkinning -elokuvasta tunnettu Energia Productionsin kanssa. Video liittyy löyhästi Iron Sky -elokuvaan. Vuonna 2012, elokuvan ilmestyessä White Flame teki kappaleesta päivitetyn version yhdessä Manzana-orkesterin kitaristi/tuottaja Henri Virsellin kanssa.
Vuoden 2008 alussa yhtye teki ensimmäisen kiertueensa Englannissa. Myöhemmin keväällä yhtye julkaisi ”Phoenix”-livesinglen, joka on taltioitu kiertueella. Kappaleesta on tehty myös video. White Flame teki lokakuussa kymmenen keikan Euroopan-kiertueen Yesterday’s Newsin kansainvälisen julkaisun tueksi yhdessä Lovexin kanssa. Kiertue kattoi Saksan, Tšekin, Sveitsin, Itävallan sekä Viron.
Historia > 2009: Tour Bus Diaries

Syksyn 2008 ja talven 2009 aikana White Flame työsti seuraavan levynsä Tour Bus Diaries, joka julkaistiin Suomessa 25. maaliskuuta 2009 ja kymmenessä muussa Euroopan maassa 27. maaliskuuta. Levyn ensimmäinen single Suomessa oli ”Tall Thin In” ja Keski-Euroopassa ”Certainly Something”. ”Certainly Something” oli julkaisunsa jälkeen useita viikkoja Suomen virallisella lataus- ja singlelistalla kymmenen kärjessä ja ylsi molemmissa parhaimmillaan kolmanneksi. Albumin ilmestymisen jälkeen yhtye aloitti kiertueensa, joka kattoi Suomen lisäksi viisi muuta Euroopan maata. Bändin seuraava single oli ”Frontrow Girl”, jonka video on laulaja Vincen esikoisohjaus. Video on kuvattu tamperelaisessa rock-ravintola Jack The Roosterissa. ”Frontrow Girl” nousi Suomessa sekä lataus- että singlelistan kärkeen.
Historia > 2010–2012: Cougar

Vuonna 2010 bändi aloitti kolmannen levynsä kappaleiden työstämisen. Kesällä 2011 kitaristi Anthon liittyi Flinch-orkesteriin. Syksllä 2011 White Flame aloitti äänitykset ruotsalaisella Bauman studiolla tuottaja Chris Laneyn kanssa.
Vuonna 2012 bändin rumpalin Jonyn hallinnoima Live Rock Finland laajensi toimintaansa (muun muassa keikkamyynti) levybisnekseen solmittuaan jakelusopimuksen Playground Musicin kanssa. Live Rock Finlandin ensimmäisenä julkaisuna oli White Flamen kolmannen albumin ensimmäinen single, ”I Know Where You Live”. Bändi oli yksi pääesiintyjä Kukkaisrockissa. Kolmas levy Cougar julkaistiin marraskuussa 2012.
Diskografia > Albumit

Yesterday’s News (2007)
Tour Bus Diaries (2009)
Cougar (2012)
Diskografia > Internet-julkaisut

Romeo & Juliet (2005)
Diskografia > Omakustanteet

Reaching the Sky ( 2004)
The World We Live In (2005)
Diskografia > Singlet

”RockHard” (2006)
”Kill the Radio” (2007)
”Swimsuit Issue Centerfold” (2007)
”Hour of Emptiness” (2008)
”Phoenix (Live@UK)” (2008)
”Tall Thin In” (2009)
”Certainly Something” (2009)
”Frontrow Girl” (2009)
”I Know Where You Live” (2012)
”The Look” (2012)
”Stay” (2012)
Diskografia > Videot

Kill The Radio (2007)
Hour of Emptiness (2008)
Phoenix (live video) (2008)
Frontrow Girl (2009)
Diskografia > Kokoelmajulkaisut

Stranded in Stereo Volume 09
Tuhma Rock & Heavy Vol II
RockHard (Japan)
Aiheesta muualla

Viralliset kotisivut
White Flame Myspacessa (englanniksi)
Aiheesta muualla > Arvostelut ja artikkelit

Noise.fi Tour Bus Diaries arvostelu
Soundi.fi -  Tour Bus Diaries arvostelu
Free Magazine Tour Bus Diaries arvostelu
Vertigo Tour Bus Diaries arvostelu
Imperiumi Tour Bus Diaries arvostelu
Stara.fi - White Flame mukaan jenkkikokoelmalle (29.10.2007)
Vertigo - Yesterday's News arvostelu (1.10.2007)
Imperiumi.net - Yesterday's News arvostelu (26.09.2007) (Arkistoitu – Internet Archive)
Dome.fi - White Flame - Kapinaa ja elämyksiä (31.8.2007) (Arkistoitu – Internet Archive)
Noise.fi - Yesterday's News arvostelu (07.11.2007)
Soundi.fi - Yesterday's News arvostelu (Soundi 09/2007)
Circuito di Nardò

Circuito di Nardò, satelliittikuva
Circuito di Nardò, myös Pista di Nardò, tai suurta ympyrärataa tarkoitettaessa Pista circolare di Nardò on 1970-luvulla Italian köyhällä Mezzogiorno-syrjäseudulla Apuliassa Lecce-provinssiin yhteiskunnan varoilla rakennettu koerata. Eteläisen sijaintinsa vuoksi Nardò-keskus tarjoaa ympärivuotiset olosuhteet "24/7"-tyylin tehokkaaseen testitoimintaan ja -ajoihin. Porsche -suunnitteluyhtiö on päivittänyt koekeskusta vuonna 2018.
Sen tunnetuin osa on suuri, 4 kilometrin halkaisijan ja 12,66 kilometrin pituuden korotettu, suuri ympyrärata, missä on suoritettu lukuisia nopeusennätysajoja. Radan ylimmän kaistan 12 asteen kallistus sallii yli 200 km/t-ajonopeuksilla ajon ilman ratin liikuttamista. Mercedes-Benz C111 -koeautoversio IV saavutti toukokuussa 1979 jopa 404 km/t nopeuden, ja siltä kului ratakierroksen alle 2 minuuttia. Keskukseen sisältyy muitakin koeratoja sekä verstastiloja, ja se sijaitsee noin 20 kilometriä luoteeseen Nardòn kaupungista. Ympyrämuoto ja suuri koko juontuvat alkuperäisestä 1970-luvun alun suunnitelmasta sijoittaa Avetranan ja Veglien kylien alueelle Hiukkaskiihdytin. Valtio oli tätä tarkoitusta varten jo ostanut tai pakkolunastanut tarvitsemansa maa-alueen, mutta alkuperäinen suunnitelma kaatui ydinvoima-koelaitosta vastustaneen kansanäänestyksen vuoksi, eikä myöskään alun perin suunniteltua hiukkaskiihdytintä lopulta enää pidetty tarpeellisena.
Virheinvestoinnin pelastajaksi tuli tuolloin vauras Fiat-konserni, mikä pitkän jahkailun jälkeen lunasti hankitut 700 hehtaarin maa-alueet perustaakseen omien ajoneuvojensa koe- ja kehitystoiminnan keskuksen. Se tarjosi työpaikkoja usealle tusinalle paikkakunnan asukkaista, ja jopa 600 henkeä työllistävä koeajotoiminta tuotti seudun palvelualalle lisätuloja. Keskusta vuokrattiin alusta asti myös muiden ajoneuvovalmistajien käytettäväksi, ja moni suuri autonvalmistaja käyttää suurta ympyrärataa edelleen automalliensa testiajoissa. Nykyään (tilanne toukokuussa 2012) Nardò-koeajokeskus on siirtynyt Prototipo S.p.A:lta Porsche-yhtymän jo vuonna 1931 perustaman suunnittelutoimiston, nykyään Porsche Engineering Group -yhtiön hallintaan.
Tuoreessa Nardò-radan ennätysajossa 23.12.2024 Mercedes-Benz CLA-autolla ajettiin sähköautojen vuorokauden ennätysmatka, 3 717 kilometriä, mikä päihitti Porsche_Taycanin aiemmin saavuttaman 3 425 n matkan .
Aiheesta muualla

FASTEST CAR at the Nardo Speed Ring (You can see it from SPACE); Top Gear-mittelö Nardò-radalla (2013), 7:23 min (englanniksi)
Porsche Engineering: Nardò Proving Ground; Nardò-testikeskuksen eri osien/palvelujen esittely (englanniksi)
Automoto.it esittelee Nardò-keskusta (2019), erinäistä faktatietoa kehittyvästä koekeskuksesta (italiaksi)
Robert G. Ingersoll

| Robert G>  Ingersoll |
| --- | --- |

Henkilötiedot
Syntynyt: 11. elokuuta 1833 Dresden, New York
Kuollut: 21. heinäkuuta 1899 (65 vuotta)
Kansalaisuus:  yhdysvaltalainen
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Robert Green Ingersoll (11. elokuuta 1833 – 21. heinäkuuta 1899) oli yhdysvaltalainen poliitikko ja puhuja. Hänet tunnetaan parhaiten vapaa-ajattelun ja agnostisismin puolustajana.
Suomennetut teokset

Ajatuksen vapaus miehille, naisille ja lapsille (Osuuskunta Kehitys 1907)
Ihmisoikeudet (Vilho Leikas 1907)
Ingersollin luentoja (Raivaaja 1907)
Ingersollin vastauksia papeille (Raivaajan kirjapaino 1907)
Joulusaarna; Ihanne (Vilho Leikas 1905)
Jumalat ja perkeleet: Luento.  (2. painos 1906 Tampere)  Turku:  M. V. Wuolukka, 1906.
Kiitospäivän saarna (Vilho Leikas 1905)
Maanviljelijöille (Vilho Leikas & C:o 1906)
Mihin suuntaan? (Työmiehen kustannusyhtiö 1906)
Miten ihmiskunta on parannettava (Wilho Leikas, 1907)
Mitä meidän pitää tekemän tullaksemme pelastetuiksi? (M. V. Wuolukka 1906)
Mitä on uskonto? (Osuuskunta Kehitys 1907)
Mooseksen erehdyksiä (Suom. sos. kustannusyhtiö 1907)
Oikeaoppinen kirkko (Vilho Leikas & C:o / Vapaa Sana 1909)
Oikeaoppisuus (Raivaajan kirjapaino 1907)
Perkele (Osuuskunta Kehitys / Suomal. sos. kustannusyhtiö 1907)
Persoonallisen Jumalan kielto (Raivaajan kirjapaino 1907)
Pääkallot.  Fitchburg (Massachusetts):  Raivaajan kirjapaino, 1907.
Syitä minkätähden (Vilho Leikas & C:o1906)
Taivas ja helvetti.  Tampere:  M. V. Wuolukka, 1906.  (myös Vilho Leikas & C:o)
Tulevaisuus (Raivaajan kirjapaino 1907)
Valitut teokset.  Tampere:  M. V. Wuolukka, 1906.
Valitut teokset 1–3 (Vilho Leikas & Co 1906)
Vastakohtia raamatussa (Vilho Leikas & C:o / M. V. Wuolukka 1906)
Voltaire ja Humboldt (Vilho Leikas & C:o 1906)
Yksilöllisyys (Vilho Leikas 1905)
Kirjallisuutta

Ingersoll, Robert G.: Some mistakes of Moses.  (1879)  Buffalo, New York:  Prometheus Books, 1986.  ISBN 0-87975-361-7  Teoksen verkkoversio. (englanniksi)
Ingersoll, Robert G.: What's god got to do with It? Robert Ingersoll on free thought, honest talk and the separation of church and state.  (Edited by Tim Page)  New York:  Random House, 2005.  ISBN 1-58642-096-8  (englanniksi)
Michaelis, David: American infidel: Robert G. Ingersoll.  Madison, Wisconsin:  Freedom From Religion Foundation, 1993.  ISBN 1877733334  (englanniksi)
Skyttä, Heikki: ”An honest God is the noblest work of man”: Robert Ingersollin uskontokritiikki.  (Pro gradu -työ)  Jyväskylä:  Jyväskylän yliopisto, historian laitos, yleinen historia, 1999.  Verkkoversio (PDF).
Aiheesta muualla

Kuvia tai muita tiedostoja aiheesta Robert G. Ingersoll Wikimedia Commonsissa
Lisää luettavaa aiheesta Robert G. Ingersoll on Wikiaineistossa
Sitaatteja aiheesta Robert G. Ingersoll Wikisitaateissa
Robert G. Ingersollin teoksia Gutenberg-projektissa
Robert Ingersollin ajatuksia järjestä. Vapaa ajattelija.
| Auktoriteettitunnisteet  |
| --- | --- |
Kansainväliset:  FAST 2  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Israel  Suomi (KANTO)  Belgia  Yhdysvallat  Ruotsi  Japani  Tšekki  Australia  Kroatia  Alankomaat  Puola  Vatikaani 
Tieteilijät:  CiNii 
Taiteenala:  Discography of American Historical Recordings 
Henkilöt:  Deutsche Biographie  DDB  Trove 
Muut:  Europeana  SNAC  IdRef 
Ingersollin kootut teokset.
Titanosauria

| Titanosauria |
| --- | --- |
 Saltasaurus
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sauropsida
Ylälahko::  Hirmuliskot Dinosauria
Lahko::  Liskonlantioiset Saurischia
Alalahko::  Sauropodomorpha
Osalahko::  Sauropodit Sauropoda
(luokittelematon)::  Titanosauria  Bonaparte & Coria, 1993
Katso myös
   Titanosauria Wikispeciesissä   Titanosauria Commonsissa 
Infobox OKNimi-testi OK: 
Titanosaurit (Titanosauria tai Titanosauroidea) on hävinnyt sauropodien ryhmä. Siihen kuuluvilla dinosauruksilla oli tyypillistä pitkä kaula, suuri koko ja luunystyt tai luulevyt. Se oli menestynein ja viimeisin sauropodiryhmä. Lajeja eli Pohjois-Amerikassa, Etelä-Amerikassa, Euroopassa, Aasiassa ja Australiassa. Ne ilmestyivät varhaisliitukaudella ja kuolivat sukupuuttoon myöhäisliitukaudella.lähde?
| --- | --- |
Taksonitunnisteet:  Wikidata: Q133051  Wikispecies: Titanosauria  EoL: 42333657  Paleobiology Database: 55585
Trippi

| Trippi Sanni |
| --- | --- | --- |

Studioalbumin tiedot
 Julkaistu: 28. kesäkuuta 2019
 Formaatti: CD, LP, digitaalinen
 Tuottaja(t): Jurek
 Tyylilaji: pop
 Levy-yhtiö: Warner Music Finland
Listasijoitukset
  Suomen virallinen lista: 1. 
Sannin muut julkaisut
| Sanni 2016 | Trippi 2019 | Muutos 2024 |
Singlet albumilta Trippi
 ”Pornoo” Julkaistu: 14. maaliskuuta 2018  ”Jacuzzi” Julkaistu: 13. kesäkuuta 2018  ”Sit ku mä oon vapaa” Julkaistu: 15. kesäkuuta 2018  ”Kaunis koti” Julkaistu: 3. lokakuuta 2018  ”Hei kevät” Julkaistu: 3. toukokuuta 2019
Trippi on suomalaisen laulajan ja lauluntekijän Sannin neljäs studioalbumi, joka julkaistiin 28. kesäkuuta 2019. Levyn on tuottanut Jurek. Kyseessä on Sannin ensimmäinen albumi, jota ei ole tuottanut Hank Solo.
Albumia kirjoitettiin ja äänitettiin Miamissa, Sisiliassa ja Nashvillessa, josta syntyi nimi ”Trippi”. Sanni on kertonut halunneensa levyä tehdessään ”räjäyttää kaiken tutun ja turvallisen” ja ”venyttää itseään musantekijänä kokeilemalla ihan uusia juttuja”. Albumilla kuullaan aiempaa enemmän kitaraa, ja ”Rokkenroll-elämää” -kappaleella vierailee yhdysvaltalaisen Paramore-yhtyeen entinen kiertuekitaristi Justin York.
Trippi nousi julkaisuviikollaan Suomen virallisen albumilistan kärkeen. Se nousi myös fyysisen albumilistan ensimmäiselle sijalle. Levy on pysytellyt albumilistalla sen julkaisusta lähtien.
Trippi sai pääosin positiivisen vastaanoton kriitikoilta. Helsingin Sanomien arvio luonnehti levyä sanoin: ”Kokeellista omaäänistä tavispoppia ja helppotajuista vaikuttavuutta ilman halpaa huomion kalastelua tai yliyrittämisen makua – Sannin meiningistä on vaikea olla pitämättä.” Rumban arviossa todettiin: ”Tripin sävellykset ovat pääosin erinomaisia, ja niissä kuuluu Kurkisuon tyyli kirkkaammin kuin koskaan. Tekstit vain alisuorittavat kautta linjan.” Myös YleX:n arvostelussa kritisoitiin sanoituksia ja todettiin: ”Uhoon nähden kaiken tutun ja turvallisen räjäyttämiseen tarvittaisiin enemmän ruutia. Hyppy tuntemattomaan jää vielä puolitiehen, koska Sanni kuulostaa hyvin kotoisalta.” Me Naisten arvio oli jokseenkin samaa mieltä: ”Sannin neljännen albumin nimi on yliampuva, sillä minkäänlaiselle ”tripille” se ei kuulijaansa vie – sen verran sisäsiististi ja porvarillisen turvallisesti Sanni arkiset parisuhde- ja tunnemyrskynsä tälläkin kertaa tarjoilee.”
Albumilta on julkaistu viisi singleä, ja kaikki ovat nousseet Suomen eri listojen kärkipaikoille. Muun muassa ”Pornoo” ja ”Jacuzzi” ylsivät single- ja latauslistan ensimmäiselle sijalle.
Kappaleet

Kaikki san. Sanni, säv. Sanni ja Jurek, ellei muuta mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Yksinäinen milleniaali |  | 3.52 |  |  |  |  |  |  |
| 2. | Rokkenroll-elämää |  | 2.52 |  |  |  |  |  |  |
| 3. | Jengi nukkuu igluissaki |  | 3.08 |  |  |  |  |  |  |
| 4. | Hei kevät |  | 3.50 |  |  |  |  |  |  |
| 5. | Psykologi |  | 4.27 |  |  |  |  |  |  |
| 6. | Frendizone |  | 3.18 |  |  |  |  |  |  |
| 7. | Jacuzzi |  | 3.02 |  |  |  |  |  |  |
| 8. | Pommi (Pampampam) |  | 3.16 |  |  |  |  |  |  |
| 9. | Halipula |  | 3.36 |  |  |  |  |  |  |
| 10. | Kaunis koti |  | 3.57 |  |  |  |  |  |  |
| 11. | Sit ku mä oon vapaa |  | 3.59 |  |  |  |  |  |  |
| 12. | Masis | Sanni | 3.53 |  |  |  |  |  |  |
| 13. | Pornoo |  | 3.46 |  |  |  |  |  |  |
| 14. | Nälkä |  | 3.15 |  |  |  |  |  |  |
| 15. | Mä en haluu mennä himaan |  | 4.34 |  |  |  |  |  |  |
Väinö Haukka

Väinö Haukka (25. tammikuuta 1928 Suojärvi – 2. helmikuuta 2006 Helsinki) toimi Kurikassa nimismiehenä ja oli Suomen poliisivoimissa arvoltaan komisario. Haukka oli Suomen ensimmäisiä judokoita ja Suomen ensimmäinen mustan vyön (1. Danin) judoka.
Haukan mielenkiinto judoon heräsi Helsingin Poliisi-Voimailijoiden salilla, jossa judoa alkoi alkuvuodesta 1954 opettamaan Helsingin ruotsalaisen kauppakorkeakoulun englannin kielen opettaja John Peter Fison. Syksyllä 1954 Japanin suurlähetystöön tuli lähetystösihteeriksi neljännen danin judoka Shigemi Tagami, jonka vaikutuksesta Haukka ihastui judoon todella. Vuonna 1958 Haukasta tuli Suomen Judoliiton pääkouluttaja. Vuonna 1961 Haukka suoritti Tanskassa Ichirō Aben ohjaamalla leirillä ensimmäisenä suomalaisena mustan vyön arvon. Vuonna 1964 Haukka siirtyi nimismieheksi Etelä-Pohjanmaalle, jonne syntyi seuraavan kymmenen vuoden aikana lukuisia judoseuroja.
050187

| 050187 Juno |
| --- | --- | --- |

Studioalbumin tiedot
 Julkaistu: 12. huhtikuuta 2013
 Formaatti: CD
 Tuottaja(t): Sakke, Jonas W. Karlsson, Nopsajalka
 Tyylilaji: rap
 Levy-yhtiö: Sony Music Entertainment
Listasijoitukset
  Suomen virallinen lista: 20.
Junon muut julkaisut
| J.K x 2 Tunti terapiaa 2010 | 050187 2013 | Trapetsitaiteiluu 2014 |
050187 on rap-artisti Junon neljäs studioalbumi, joka julkaistiin Sonyn kautta 12. huhtikuuta 2013. Albumi nousi parhaimmillaan 20. sijalle Suomen virallisella albumilistalla.
Taustaa

Marraskuun alussa 2012 YouTubessa julkaistiin noin minuutin kestävä näytevideo nimellä Juno - Uusi albumi alkuvuodesta 2013, jonka taustalla soi pätkä kappaleesta "Pois netistä". Marraskuun puolessavälissä julkaistiin musiikkivideo albumin kappaleesta "Levyttävä artisti". 8. helmikuuta 2013 julkaistiin singlenä kappale "Kuuluuks", jolla vierailevat Janna Hurmerinta ja Gracias. Kappale sijoittui Suomen virallisen singlelistan toiselle sijalle. Albumin kappaleesta "Turisti" julkaistiin musiikkivideo heinäkuussa 2013. Levyn tuotannosta vastaavat Sakke Aalto ja Elokuu -yhtyeestä tuttu Jonas W. Karlsson. Albumi on nimetty Junon syntymäajan mukaan.
Kappaleet

Aikaa vastaan – 3.00
Tulee ongelmii – 2.46
Safi – 2.39
Puhun suoraan – 3.09  (mukana PistePiste)
Nykyaikaa – 3.00
Akvaario – 2.37
Levyttävä artisti – 2.51
Kuuluuks – 2.58  (mukana Janna & Gracias)
Pois netistä – 3.43  (mukana Kube & Pyhimys)
Turisti – 3.11
Ansa – 4.00
Hagiksesta pohjoiseen – 4.42  (mukana Juha Lehti)
Täs sitä ollaa – 3.11  (mukana VilleGalle & Matinpoika) (vain Spotifyssä)
Biitit

Sakke Aalto: 1, 5, 7, 8, 9
Jonas W. Karlsson: 2, 3, 4, 6
Sakke Aalto & Jonas W. Karlsson: 10, 11
Nopsajalka: 12
Arvostelut

Rumba:
Soundi:
Jack Berglund

| Jack Berglund> Henkilötiedot |
| --- | --- |
Syntynyt: 10. huhtikuuta 2006 (ikä 18) Karlstad, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  192 cm
Paino:  95 kg
Seura
Seura:  Färjestad BK
Sarja:  SHL
Pelaajaura
Pääsarjaura:  2023–
NHL-varaus:  51. varaus, 2024 Philadelphia Flyers
Jack Berglund (s. 10. huhtikuuta 2006 Karlstad, Ruotsi) on ruotsalainen jääkiekkoilija. Berglund edustaa SHL-joukkue Färjestad BK:ta. Hänen pelipaikkansa on keskushyökkääjä tai vasen laitahyökkääjä ja hän laukoo vasemmalta. Hänellä on sopimus joukkueen kanssa kauden 2026–2027 loppuun saakka.
Berglundin kasvattajaseura on sveitsiläinen Rapperswil-Jona Lakers. NHL-joukkue Philadelphia Flyers varasi Berglundin toisella kierroksella 51. varausvuorolla NHL:n vuoden 2024 varaustilaisuudessa. Berglund on pelannut 20 SHL:n runkosarjan ottelua. Näissä otteluissa hän on tehnyt kaksi maalia ja kaksi syöttöä eli yhteensä neljä tehopistettä. Uran tilastot päivitetty 14. marraskuuta 2024.
Luettelo Haapaveden julkisista taideteoksista ja muistomerkeistä

Luettelo Haapaveden julkisista taideteoksista ja muistomerkeistä sisältää  Haapaveden kaupungissa olevat pysyvät patsaat, muistomerkit ja muistolaatat.